Diari Oficial de la Generalitat Valenciana


Sumari del DOGV 7646, del 29-10-2015 (2015/8711)

RESOLUCIÓ de 26 d'octubre de 2015, del director gerent de l'Institut Valencià d'Art Modern, per la qual es convoca el procés de selecció per a la contractació laboral temporal del lloc de lliure designació, grup A, subdirector general d'Administració de l'Institut Valencià d'Art Modern. Convocatòria número 2/2015.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/8711


Data del document
:   26-10-2015

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 d'octubre de 2015, del director gerent de l'Institut Valencià d'Art Modern, per la qual es convoca el procés de selecció per a la contractació laboral temporal del lloc de lliure designació, grup A, subdirector general d'Administració de l'Institut Valencià d'Art Modern. Convocatòria número 2/2015. [2015/8711]  
L'Institut Valencià d'Art Modern (IVAM) és una entitat de dret públic de la Generalitat amb personalitat jurídica pròpia i amb autonomia administrativa subjecta a l'ordenament jurídic privat per a la realització dels seus fins, entre els quals es troben el coneixement, el foment, la investigació i la difusió de l'art modern.  
En el marc del desenvolupament i compliment d'aquests objectius, l'IVAM necessita cobrir temporalment la Subdirecció General d'Administració, atés que la cobertura interna ha quedat deserta.  
De conformitat amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic i l'article 102.1 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat dels candidats en relació amb els requisits exigits per a l'exercici del lloc. Així mateix, l'EBEP estableix que les lleis de desplegament d'aquest establiran els criteris per a determinar els llocs que per la seua especial responsabilitat i confiança puguen cobrir-se pel procediment de lliure designació amb convocatòria pública.  
  
Vist que hi ha un lloc de treball vacant de naturalesa laboral en la plantilla de l'Institut Valencià d'Art Modern, el sistema de provisió del qual és el de lliure designació, d'acord amb el que disposa l'article 102 Llei d'ordenació i gestió de la funció pública valenciana i que cal cobrir-lo temporalment.  
En virtut de les facultats que em confereix l'article 24 de la Llei 9/1986, de 30 de desembre, per la qual es crea l'Institut Valencià d'Art Modern, i l'article 8.2.f del Reglament d'organització i funcionament de l'Institut Valencià d'Art Modern, l'autorització de la Direcció General de Pressupostos de data 28 de setembre de 2015 i l'acord del Consell Rector de 16 d'octubre de 2015, resolc:  
  
Primer  
Convocar per a la seua provisió temporal pel sistema de lliure designació el lloc de treball número 96, subdirector/a general d'Administració.  
  
Segon  
Aprovar les bases que s'adjunten com a annex de la present resolució, les quals regiran en la dita convocatòria.  
  
Tercer  
La present resolució entrarà en vigor a partir de l'endemà de ser publicada en el Diari Oficial de la Comunitat Valenciana  
  
Aquesta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat aquesta resolució en el termini d'un mes a comptar de l'endemà de la publicació o, alternativament, si no interposen l'esmentat recurs de reposició, podran interposar un recurs contenciós administratiu davant del Jutjat Contenciós Administratiu de la ciutat de València, o d'aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'aquesta resolució.  
  
València, 26 d'octubre de 2015.- El director gerent de l'Institut Valencià d'Art Modern: José Miguel García Cortés.  
ANNEX I  
Bases de la convocatòria  
  
Primera. Requisits de participació  
Podrà participar en aquesta convocatòria el personal personal laboral fix del grup A, al servei de l'Administració del Consell o de qualsevol entitat que forme part del sector públic empresarial i fundacional de la Generalitat que ha sigut seleccionat superant els corresponents processos selectius en els termes que preveu la legislació bàsica estatal i en la normativa de funció pública valenciana, o tindre la condició de funcionari de carrera de les administracions públiques espanyoles, del grup A1.  
Els requisits de participació hauran de reunir-se en la data de finalització del termini de presentació de sol·licituds i mantindre's fins a la presa de possessió.  
Aquests requisits hauran d'acreditar-se dins del termini de presentació d'instàncies per mitjà d'una còpia de la documentació acreditativa del seu compliment degudament compulsada.  
  
Segona. Sol·licituds de participació  
La sol·licitud, adaptada al model que es publica en l'annex II i que es troba disponible en la pàgina web de l'IVAM (www.ivam.es), haurà de presentar-se en el termini de 10 dies naturals comptats des de l'endemà de la publicació d'aquesta convocatòria en el Diari Oficial de la Comunitat Valenciana, en el registre d'entrada de l'IVAM, al carrer de Guillem de Castro, 118, 46516 València, o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Junt amb la sol·licitud, s'haurà d'acompanyar un currículum en què es facen constar les dades que es crega oportú manifestar i que siguen rellevants a l'efecte de l'exercici de les funcions assignades al lloc de treball.  
En cas que no es presente la sol·licitud i la documentació en el registre d'entrada del domicili de l'IVAM, els candidats remetran la sol·licitud registrada i el currículum, en format PDF, a l'adreça de correu electrònic n.vhnjhdgoyxrlwf@dlcu.ul.  
  
Tercera. Lloc de treball convocat  
Número de lloc i denominació: 96, subdirector/a general d'Administració.  
Organisme: Institut Valencià d'Art Modern, IVAM.  
Localitat lloc: València.  
Naturalesa: laboral.  
Grup: A.  
Complement de destinació: nivell 30.  
Complement específic: E050.  
Forma de provisió: lliure designació.  
Funcions:  
a) La gestió economicoadministrativa de l'Institut Valencià d'Art Modern, sense perjuí de la superior direcció de personal que correspon al director o directora gerent.  
b) Proposar objectius i actuacions per a la millora dels resultats de la gestió economicoadministrativa i el millor aprofitament dels recursos assignats a l'Institut Valencià d'Art Modern.  
c) La gestió del personal, així com les relacions laborals i la negociació col·lectiva d'acord amb la legislació vigent.  
d) L'organització i gestió dels serveis generals de l'Institut Valencià d'Art Modern, especialment en matèria de manteniment d'instal·lacions, sistemes informàtics, magatzems i règim interior.  
e) La seguretat i el control administratiu dels béns i valors constitutius del patrimoni de l'Institut Valencià d'Art Modern i la col·laboració amb la Subdirecció General de Col·lecció i Exposicions en la gestió del Registre d'Obres d'Art.  
f) La gestió dels ingressos de naturalesa pública i privada.  
g) L'assessorament ordinari jurídic i econòmic als òrgans de govern de l'Institut Valencià d'Art Modern.  
h) Qualsevol altra d'aquesta índole que puga ser encomanada pel director gerent o la directora gerent.  
  
Quarta. Òrgan tècnic de provisió  
L'òrgan tècnic de provisió de la present convocatòria tindrà la composició següent:  
Titulars:  
President:  
Director gerent de l'IVAM  
Vocals:  
- Un conservador de l'IVAM.  
- Un tècnic de la Biblioteca i Centre de Documentació de l'IVAM.  
- Un representant de la Conselleria d'Educació, Investigació, Cultura i Esport  
- Un representant dels treballadors de l'IVAM.  
Vocal secretari:  
El cap de Gestió Administrativa  
L'òrgan tècnic de provisió tindrà la consideració d'òrgan col·legiat de l'Administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quinta. Proposta d'adjudicació  
A la vista de les sol·licituds presentades, l'òrgan tècnic, amb comprovació prèvia del compliment dels requisits de provisió del lloc de treball i de les normes que regeixen la present convocatòria, formularà una proposta d'adjudicació, que es farà pública en el tauler d'anuncis de l'IVAM i en la pàgina web de l'IVAM (www.ivam.es), i concedirà a les persones interessades un termini de 10 dies hàbils per a al·legar i justificar el que estimen pertinent.  
Les al·legacions es dirigiran a l'òrgan tècnic de provisió (IVAM, Guillem de Castro, 118, 46829 València.) en la forma establida en la base segona, i a l'adreça de correu electrònic c.yqdzmmfflphydv@fdyt.jx. Finalitzat el termini d'al·legacions, l'òrgan tècnic de provisió estudiarà i resoldrà les possibles al·legacions i formalitzarà la proposta de resolució definitiva.  
  
Sexta. Resolució de la convocatòria  
A la vista de l'anterior, el director gerent resoldrà, de conformitat amb el que estableix l'article 102 de la Llei d'ordenació i gestió de la funció pública valenciana, l'adjudicació a la persona que considere més idònia per a l'exercici del lloc de treball, o bé que es declare desert, fins i tot havent-hi personal que reunisca els requisits exigits, si considera que cap persona és idònia per al seu exercici. En el primer cas, la resolució haurà d'indicar expressament la data en què haurà d'efectuar-se la presa de possessió.  
Conclòs el procés, el candidat seleccionat serà contractat temporalment per un període de tres anys, i haurà de superar el període de prova de quatre mesos.  
  
Sèptima. Termini de resolució  
La present convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.